KCE ครึ่งปีหลังได้ประโยชน์บาทอ่อน-ทองแดงอ่อนตัวแนะซื้อเป้า 49 บาท
KCE ครึ่งปีหลังได้ประโยชน์บาทอ่อน-ทองแดงอ่อนตัวแนะซื้อเป้า 49 บาท
3 ต.ค. 2561

บล.เอเชีย เวลท์ ระบุในบทวิเคราะห์วันนี้(3ต.ค.)ว่า บริษัท เคซีอี อีเลคโทรนิคส์ จำกัด (มหาชน) หรือ KCE ( ซื้อ;TP 49.00 บาท)นอกเหนือจากที่คาดว่ากำไรของ KCE ในช่วง 2H61 จะได้ประโยชน์จากค่าเงินบาทอ่อนค่าลงและราคาทองแดงอ่อนตัวลง เทียบกับช่วงครึ่งปีแรก
ขณะที่แนวโน้มใน 1 ปีข้างหน้า คาดว่าเทรนด์ Autonomous Driving ในอุตสาหกรรมยานยนต์ทั่วโลก และเทรนด์ 5G ในอุตสาหกรรม Smartphone (คาดเริ่มที่เกาหลีใต้ก่อน) คาดว่าจะนำมาซึ่งความต้องการแผง Multi-layer PCB เพิ่มมากขึ้น คาดว่าเป็นปัจจัยขับเคลื่อนกลุ่มอิเล็คทรอนิกส์ในช่วงปี 2562 เป็นต้นไป ซึ่ง KCE เป็นหุ้น Top Pick ในกลุ่มนี้ของเรา
Price Pattern ของ KCE มีแนวโน้มหลักอยู่ในแนวโน้มขาขึ้น (Uptrend) จากการเกิด Monthly Buy Signal แต่ระยะสั้นและระยะกลางยังอยู่ในช่วงเวลาแห่งการปรับฐานจากการเกิดทั้ง Daily &amp; Weekly Sell Signal  ซึ่งจะกลับมาเกิดความแข็งแกร่งในระยะสั้นด้วยการเกิด Daily Buy Signal ครั้งใหม่เมื่อปิดตลาดเหนือ 43 บาท หากสามารถกลับมาเกิด Daily Buy Signal ครั้งใหม่ จะมีเป้าหมายถัดไปอยู่ที่ 47.25 บาท และ 51.25 บาท ตามลำดับ (Resistance: 43.50, 44.00, 44.75; Support: 42.75, 42.25, 41.50)
 